Henri Nouwen - www.bybelkennis.co.za
“The less money you spend on other things, the more you have to spend on things eternal.” Michael Oh
Henri Nouwen was ‘n professor aan die teologiese fakulteit aan Harvard Universiteit. Hy skryf baie boeke; hy word uitgenooi as gasspreker na baie universiteite en konferensies. Hy word toenemend ongelukkig met sy lewe. Eendag ontmoet hy vir Jean Vanier, die sigter van die L’Arche gemeenskappe. Hierdie L’Arche gemeenskappe was gemeenskappe bestaande uit mense wat fisies en verstandelik gestremd was.
Hy sluit aan by die groep in Toronto. Ja, hy skuif van Harvard wat ons sou beskou as die beste en intelligentste gemeenskap in ons samelewing na ‘n gemeenskap waar verstandelik vertraagde mense en hulle assistente as ‘n familie probeer saamleef. In elke huis is daar vier assistente wat ses fisies en verstandelik vertraagde mense versorg. Ons verstaan dit moeilik, maar Henri Nouwen sien die anders.
Hy sien dit as ‘n familie waarin hulle geleidelik vergeet wie gestremd en wie nie gestremd is nie. Hulle is eenvoudig John, Bill, Trevor, Raymond, Rose, Steve, Jane, Naomi, Henri en Adam. Dan vertel hy Adam se verhaal: Elke aand dra hy hom bad toe en maak golfies in die water en vertel vir hom allerhande stories. Na ‘n maand gebeur iets met hom wat nog nooit vantevore met hom gebeur het nie. Hierdie gestremde man wat buitestanders dikwels met woorde wat seermaak beskryf, word sy vriend. As Adam bad is hulle twee vriende wat met mekaar kommunikeer.
Voor hy by L’Arche aangekom het, het hy geglo dat dit wat mense maak hulle denke is. Adam wys vir hom dat wat mense maak hulle harte is. Die hart is die middelpunt van ons lewe; dit is die plek waar God vertroue, hoop en liefde weggesteek het. Die samelewing sien vir Adam as ‘n las, maar Adam is ten volle in staat om liefde te ontvang en te gee. Hy is nie ‘n halwe mens nie … hy is volledig mens, want hy is volledig hart.
The longer I stay with Adam, the more clearly I see him as a gentle teacher, teaching me what no book or professor ever could.
Amen is al wat ek kan sê.